projecte-aina/catalan_government_crawling huggingface dataset:
El Pla de Doctorats Industrials pretén unir el talent universitari i l'experiència empresarial per tal d'impulsar l'economia i la innovació al territori.
Al llarg de setembre es faran diferents accions amb l'objectiu d'informar
Es tracta d'una estratègia del Govern de la Generalitat de Catalunya, en col∙laboració amb les universitats públiques i privades, que té per objectius contribuir a la competitivitat i la internacionalització del teixit industrial català, retenir talent i
situar els estudiants de doctorat en condicions de desenvolupar projectes d'R+D+I en una empresa.
Per aconseguir‐ho s'ofereix l'oportunitat de realitzar projectes de recerca estratègics d'una empresa en col∙laboració amb una universitat o centre de recerca, on el doctorand/a desenvoluparà la seva formació investigadora i serà objecte d'una tesi doctoral.
És en aquest entorn que, gràcies a la col∙laboració del Barcelona Nanotechnology Cluster Bellaterra, la major concentració d'infraestructures i investigadors de l'àmbit de la nanociència i la nanotecnologia a Espanya, amb la intervenció especial del Centre d'Excel∙lència Severo Ochoa, l'Institut Català de Nanociència i Nanotecnologia (ICN2), i l'Associació Àmbit B30, han treballat conjuntament per a promocionar els Doctorats Industrials en Nanotecnologia.
Així, des de la Cambra de Comerç de Sabadell, l'Ajuntament de Sabadell, l'Ajuntament de Sant Quirze del Vallès i l'Agrupació Industrial del Baix Vallès es faran, al llarg del mes de setembre, diferents accions amb l'objectiu d'informar,
entre les empreses de l'entorn de la B‐30, tant de la importància de la Nanotecnologia en el context de desenvolupament actual, com dels avantatges i les sortides del Pla de Doctorats Industrials en Nanotecnologia.
Més de 70 persones del món empresarial van omplir la sala d'actes a ACCIÓ
L'objectiu de la jornada consistia a explicar a les empreses beneficiàries del Pla de doctorats industrials les diferents estratègies actuals per maximitzar els beneficis fiscals, lligades a l'execució dels projectes d'R+D+I i a la contractació de personal investigador.
El senyor Carles Miranda, gerent d'Unitat d'Innovació Empresarial d'ACCIÓ, va donar la benvinguda als assistents.
Tot seguit, el senyor Joan Francesc Córdoba, del comitè executiu del Pla del doctorats industrials, va explicar en què consistia el Pla, exposició dirigida sobretot a les empreses que encara no en formen part però que hi estan interessades.
La senyora Eugenia Guerrero, gestora de projectes d'R+D de la Unitat d'Innovació Empresarial d'ACCIÓ, i a continuació el senyor Gerardo Malvido de l'Associació Espanyola de Normalització i Certificació (AENOR) van exposar el sistema d'incentius fiscals a la innovació i el programa de suport dels incentius fiscals d'ACCIÓ, així com les novetats fiscals per a projectes d'innovació, les deduccions i les bonificacions per a beneficiaris del Pla de doctorats industrials.
L'acte va finalitzar amb un torn de preguntes en què diversos assistents van poder resoldre els dubtes sorgits durant la jornada.
El Departament de Sanitat i Anatomia Animals (DSAA) i el Centre de Recerca en Sanitat Animal (CReSA) tenen el plaer de convidar-vos a la propera jornada informativa sobre Doctorats Industrials que es realitzarà a la Sala de Graus de la Facultat de Veterinària de la Universitat Autònoma de Barcelona el proper 4 de Setembre de 2014, a les 10 del matí.
10:00 a 11:30: El programa de Doctorats Industrials de la Generalitat de Catalunya.
Joan Francesc Córdoba, membre del Comitè Executiu del Pla del Doctorat Industrial de la Generalitat de Catalunya
12:00 a 13:00: Presentació de les línies de recerca del CReSA.
13:00 a 14:00: Presentació de les línies de recerca del DSAA.
Des del govern de la Generalitat de Catalunya, en col·laboració amb les universitats públiques i privades, s'està promovent l'estratègia Pla de Doctorats Industrials que té per objectius contribuir a la competitivitat i internacionalització del teixit industrial català, retenir talent i situar els estudiants de doctorat en condicions de desenvolupar projectes d'R+D+I en una empresa.
Amb la sessió informativa que tindrà lloc al parc científic i tecnològic de la UdG sobre doctorats industrials a l'àrea TIC, es vol oferir un espai per apropar les empreses gironines als grups de recerca de la Universitat de Girona.
Jornada dedicada a exposar davant de les empreses beneficiàries del Pla de Doctorats Industrials les diferents estratègies possibles per maximitzar els beneficis fiscals lligades a l'execució del seus projecte d'R+D+i i a la contractació de personal investigador.
En relació a les deduccions per a projectes, la Llei 14/2013, del 27 de setembre, de suport als emprenedors materialitza per primer cop la figura del crèdit fiscal.
Això permet recuperar de manera directa les deduccions acumulades, que fins ara no es podien aplicar per manca de beneficis, per a la seva reinversió en activitats d'R+D+i.
Per altra banda, el recent aprovat, RD 475/2014, del 13 de juny posa les bases per aplicar-se, amb caràcter retroactiu des del gener 2013, la bonificació a les quotes a la Seguretat Social per al personal dedicat en exclusiva a l'R+D+i com són els doctorants industrials.
A través d'aquesta jornada veurem:
Orientar i sensibilitzar sobre els incentius fiscals per a projectes d'innovació entre les empreses beneficiàries del Pla de Doctorats Industrials.
Carles Miranda, gerent Unitat innovació Empresarial.
Joan Francesc Córdoba, Comitè Executiu del Pla del Doctorat Industrial.
El sistema d'incentius fiscals a la innovació i el Programa de suport dels incentius fiscals d'ACCIÓ.
Eugenia Guerrero, gestora de Projectes R+D de la Unitat d'Innovació Empresarial d'ACCIÓ.
Novetats fiscals per projectes d'innovació: Deduccions per a projectes d'R+D+i i Bonificacions a la seguretat social per a personal investigador.
Sessió exclusivament dirigida a empreses que formin part del Pla de Doctorats Industrials.
La transferència de tecnologia i coneixement és un repte que hem abordat diverses vegades als 22 Breakfast, i és un dels vectors estratègics del districte.
Al setembre parlarem del Pla de Doctorats Industrials, una estratègia del Govern de la Generalitat de Catalunya en col·laboració amb les universitats, que té per objectius contribuir a la competitivitat i internacionalització del teixit industrial català, retenir talent i situar els estudiants de doctorat en condicions de desenvolupar projectes d'R+D+I en una empresa.
Per això comptarem amb la presència d'en Joan Francesc Córdoba, del Comitè Executiu del Pla Doctorats Industrials, de l'AGAUR, que ens explicarà amb detall el programa.
A continuació, i com exemple d'un projecte empresarial desenvolupat sota aquest pla, en Rodulfo Medardo Rodríguez d' AGBAR ens parlarà dels Doctorats Industrials en l'àmbit de les TIC i el BigData.
Trobada interdisciplinària entre els doctorats de la UOC-IN3 de Societat de la Informació i el Coneixement, d' Educació i TIC (e-Learning) i de Tecnologies de la Informació i de Xarxes, conjuntament amb diversos grups de recerca en aquests diferents àmbits per a promoure la col·laboració i una major imbricació entre la recerca universitària i el món de la cultura, les indústries creatives i el desenvolupament tecnològic.
Per a més informació i inscripcions clica aquí
El programa de doctorat en Química de la Universitat de Girona us convida a una jornada informativa dirigida a empreses i a investigadors d'aquest programa de doctorat que tinguin la intenció de participar en properes convocatòries del Doctorat Industrial.
La jornada facilitarà un lloc de reunió i d'intercanvi d'idees, amb l'objectiu de trobar punts en comú que puguin culminar en futurs projectes de recerca desenvolupats en el marc d'una tesi doctoral.
Data: Dijous, 9 d'octubre de 2014
És requisit necessari inscriure's enviant el formulari d'inscripció a [EMAIL]
Se us demanarà indicar si assistireu al dinar, així com el vostre interès de disposar d'un espai per a reunions i de visitar els Serveis Tècnics de Recerca.
A més, un representant de cada empresa o grup de recerca haurà d'incloure una descripció de l'activitat investigadora.
Data límit d'inscripció fins al 30 de setembre.
La transferència de tecnologia i coneixements de la universitat a l'empresa és un dels reptes més importants de la propera dècada per al desenvolupament econòmic i social de Catalunya.
L'accés al coneixement d'àmbit científic i tecnològic més avançat, aporta un clar avantatge competitiu a les empreses i organitzacions, permetent competir en l'economia actual i futura.
El Pla de Doctorats Industrials és una estratègia del Govern de la Generalitat de Catalunya, en col·laboració amb les universitats públiques i privades, que té per objectius contribuir a la competitivitat i internacionalització del teixit industrial català, retenir talent i situar els estudiants de doctorat en condicions de desenvolupar projectes d'R+d+I en una empresa.
Data i hora: 10 d'octubre a les 9h.
Li preguem confirmi la seva assistència al telèfon 93542226 o bé, al correu electrònic [EMAIL] abans del proper 7 d'octubre.
Tant si vols desenvolupar la teva tesi dels estudis de doctorat en el món professional, com si formes part d'una empresa susceptible d' incorporar aquest tipus de talent, aprofita les oportunitats que ofereix el Pla de Doctorats Industrials de la Generalitat de Catalunya.
Amb motiu de conèixer més informació i posar en contacte actors potencials, la Universitat Oberta de Catalunya (UOC) organitza una jornada en la qual Jordi Alba Granados, gestor de projectes del Pla a la Secretaria d'Universitats i Recerca de la Generalitat, n'explicarà tots els detalls.
L'acte, que tindrà lloc el 26 de febrer –a partir de les 10.30 h– a la Sala Mitchell de la 7a. planta del Barcelona Growth Centre (Roc Boronat, 117, Barcelona), finalitzarà amb la possibilitat de fer networking entre els assistents.
En cas de voler assistir-hi, cal omplir el següent formulari d'inscripció.
El Pla de Doctorats Industrials és una iniciativa de la Generalitat de Catalunya, basada en referències internacionals consolidades –França (CIFRE) o Dinamarca (Industrial PhD Programme)–, i té per objecte contribuir a la competitivitat i internacionalització del teixit industrial català, captar i retenir talent i situar els estudiants de doctorat en condicions de desenvolupar projectes d'R+D+I en una empresa.
El seu element essencial és un projecte de recerca estratègic d'una empresa que es desenvoluparà en col·laboració amb una universitat i que serà objecte d'una tesi doctoral.
Aquesta jornada forma part del cicle « Dijous amb l'OSRT », amb el qual l'Oficina UOC de Suport a la Recerca i la Transferència (OSRT) organitza una xerrada l'últim dijous de cada mes sobre temes d'interès per a les persones que es dediquen a aspectes relacionats amb l'R+D+I.
El proper dilluns 25 de maig el Parc de Recerca UAB organitzarà una sessió informativa sobre el programa de Doctorats Industrials, una iniciativa de la Generalitat de Catalunya que enguany promou per tercer any consecutiu.
La jornada pretén, d'una banda, donar a conèixer amb més profunditat a empreses i estudiants els avantatges de sumar-se a aquest projecte, i, de l'altra, proporcionar informació de les possibilitats de col·laboració en un doctorat d'aquestes característiques.
El Pla de Doctorats Industrials fomenta el desenvolupament de projectes de recerca dins d'empreses per part de doctorands universitaris.
El mateix projecte d'investigació desenvolupat per a l'empresa serveix com a objecte d'una tesis doctoral.
D'aquesta manera, les empreses tenen la possibilitat de treballar conjuntament amb personal investigador altament preparat alhora que també poden accedir a equipaments i infraestructures universitàries d'alt nivell.
Per altra banda, amb aquest programa els estudiants tenen l'oportunitat de participar en un projecte d'R+D+I que genera alt valor afegit al seu currículum, contractats per una empresa compromesa amb la innovació i la recerca.
Els interessats en assistir a la jornada han d' inscriure's prèviament.
15:30 Presentació Doctorats Industrials 2015
16:15 Com presentar propostes de Doctorat industrial a la UAB.
Xavier Gabarrell, Secretari de l'Escola de Doctorat de la UAB
El Govern, a través de la Secretaria d'Universitats i Recerca, ha posat en marxa el nou portal del Pla de doctorats industrials amb l'objectiu de fer més fàcil, intuïtiu i més complet l'accés a la informació dels interessats en els doctorats industrials.
El lloc web incorpora millores importants, com una secció de notícies, una agenda, un butlletí per subscriure-s'hi, i audiovisuals dels casos d'èxit, entre d'altres.
Segons les paraules del doctor Antonio Huerta, director acadèmic del Pla de doctorats industrials, «aquest nou web esdevindrà un canal de comunicació entre els estudiants de doctorat, les universitats, les empreses i la societat en general».
El portal web, a més, s'ha fet seguint criteris d'adaptabilitat, amb un disseny que facilita la navegació des de qualsevol dispositiu electrònic.
L'agost passat ja es va llançar una campanya informativa a través del 012, integrada per falques de ràdio i anuncis a televisió ( http://scur.cat/CE3G92 ).
El Pla de doctorats industrials té com a objectius contribuir a la competitivitat i la internacionalització del teixit industrial català, captar talent, i formar doctors i doctores per a les empreses dins de projectes d'R+D+I.
L'element essencial del procés de doctorat industrial és el projecte de recerca estratègic de l'empresa on el doctorand o doctoranda desenvolupa la seva formació investigadora en col·laboració amb una universitat, i que és l'objecte d'una tesi doctoral.
Actualment, ja s'estan desenvolupament més de 70 projectes i la nova convocatòria ja està en marxa per impulsar 75 projectes més.
El Pla de doctorats industrials permet a les empreses atraure persones amb coneixements i competències d'alt valor afegit, accedir als grups més capdavanters d'universitats i centres de recerca i als seus equipaments i infraestructures, així com obtenir ajuts econòmics i beneficiar-se de les deduccions i bonificacions fiscals per a les activitats d'R+D+I. Per a les universitats i els centres de recerca de Catalunya (CERCA), els projectes de doctorat industrial són una ocasió per transferir la seva tecnologia i els seus coneixements a l'entorn productiu i reforçar d'aquesta manera els vincles amb el món empresarial.
Per als estudiants, es tracta d'una oportunitat magnífica per incorporar-se a un entorn altament innovador que combina la supervisió acadèmica de la tesi amb la tutoria que proveeixen les empreses en el marc d'un contracte laboral de tres anys de durada i que incorpora, a més, altres avantatges, com la matrícula gratuïta o una borsa de mobilitat.
El Pla —gestionat per l'Agència de Gestió d'Ajuts Universitaris i de Recerca (AGAUR)— té el suport de les 12 universitats catalanes i el món empresarial per afavorir la transferència de coneixement al sector productiu.
Podeu trobar tota la informació detallada al web http://doctoratsindustrials.gencat.cat
Anna Regordosa, estudiant de doctorat industrial, ha quedat en segon lloc en un concurs de metal·lografia de l'ASM International.
Concretament, ha aconseguit la segona posició amb una micrografia SEM, feta al doctorat, en la categoria artística en blanc i negre.
L'Anna va començar el seu doctorat industrial l'any 2012 amb el projecte «Innovació i desenvolupament del procés metal·lúrgic en ferro grafític esferoïdal i laminar» a l'empresa Fundería Condals, amb col·laboració de la Universitat de Barcelona.
Segons Regordosa, «fer el doctorat industrial era una bona oportunitat per tenir contacte amb el món de l'empresa i continuar al mateix temps amb la formació acadèmica».
Si vols conèixer el projecte de l'Anna fes clic aquí.
Pots consultar la llista de guanyadors fent clic aquí
En els projectes hi participen un total de 23 empreses i 12 universitats i centres de recerca
La tercera i última resolució té com a data límit de sol·licitud de l'ajut el proper 3 de desembre
La segona resolució de la convocatòria del Pla de Doctorats Industrials (DI-2014), impulsat pel Govern de la Generalitat de Catalunya, ha atorgat 25 nous ajuts que permetran que estudiants de doctorat desenvolupin la seva formació investigadora en un projecte de recerca i estratègic d'una empresa.
La Generalitat, a través de la Secretaria d'Universitats i Recerca, cofinançarà 23 projectes presentats conjuntament per les universitats i el món empresarial, i dos projectes més es podran acollir a la modalitat d'ajuts específics.
La sol·licitud de l'ajut, per a la tercera i última resolució de l'any 2014, s'ha prorrogat fins al proper 3 de desembre.
Per a més informació es pot consultar la guia de sol·licituds per a empreses i universitats.
El Pla de Doctorats Industrials té com a objectius contribuir a la competitivitat i la internacionalització del teixit industrial català, captar talent, i formar doctors i doctores per a les empreses dins de projectes d'R+D+I.
L'element essencial del procés de doctorat industrial és el projecte de recerca estratègic de l'empresa on el doctorand o la doctoranda desenvolupa la seva formació investigadora en col·laboració amb una universitat, i que és l'objecte d'una tesi doctoral.
Actualment, ja s'estan desenvolupant més de 70 projectes i la nova convocatòria ja està en marxa per impulsar 75 projectes més.
El Pla de Doctorats Industrials permet a les empreses atraure persones amb coneixements i competències d'alt valor afegit, accedir als grups més capdavanters d'universitats i centres de recerca i als seus equipaments i infraestructures, així com obtenir ajuts econòmics i beneficiar-se de les deduccions i bonificacions fiscals per a les activitats d'R+D+I. Per a les universitats i els centres de recerca de Catalunya (CERCA), els projectes de doctorat industrial són una ocasió per transferir la seva tecnologia i els seus coneixements a l'entorn productiu i reforçar d'aquesta manera els vincles amb el món empresarial.
Per als futurs doctorands, es tracta d'una oportunitat magnífica per incorporar-se a un entorn altament innovador que combina la supervisió acadèmica de la tesi amb la tutoria que proveeixen les empreses en el marc d'un contracte laboral de tres anys de durada i que incorpora, a més, altres avantatges, com la matrícula gratuïta o una borsa de mobilitat.
El Pla —gestionat per l'Agència de Gestió d'Ajuts Universitaris i de Recerca (AGAUR)— té el suport de les 12 universitats catalanes i el món empresarial per afavorir la transferència de coneixement al sector productiu.
Podeu trobar tota la informació detallada al web http://doctoratsindustrials.gencat.cat.
Empreses beneficiàries de l'ajut (2a resolució):
Universitats i centres de recerca beneficiaris de l'ajut (2a resolució):
Patrícia Altube, doctoranda de l'equip de Teledetecció i Radiosondatge a la Unitat de Sistemes d'Observació Meteorològica (SOM) del Servei Meteorològic de Catalunya (SMC), dins del Pla de Doctorats Industrials, i en col·laboració amb la Universitat de Barcelona (UB), guanya el premi a la millor presentació oral d'un estudiant a la 8a Conferència Europea en Radar Meteorològic i Hidrologia (8th European Conference on Radar in Meteorology and Hydrology, ERAD 2014), celebrada a Garmisch-Partenkirchen, Alemanya, entre l'1 i el 5 de setembre del 2014.
Es tracta d'un congrés biennal que se celebra des de l'any 2000 i aplega investigadors i meteoròlegs de serveis governamentals, universitats, centres de recerca i empreses privades d'arreu del món que treballen en diferents àmbits dels radars meteorològics, des dels components electrònics i mecànics fins als productes de programari més desenvolupats a escala operativa.
El treball presentat mostra el desenvolupament i la posada en funcionament d'una aplicació operativa que treballa en continu analitzant el funcionament de la xarxa de radars de l'SMC i la XRAD, alhora que esdevé una eina de gran valor per a la prevenció i la detecció de caigudes en la qualitat de les dades del sistema.
Des de principis d'any, aquesta eina està en funcionament a les màquines de l'SMC, facilitant les tasques de manteniment i de control de la xarxa.
A la figura mostrada a continuació es pot veure un exemple de la detecció real d'una situació de desalineació de l'antena per degradació d'un component del radar de Tivissa-Llaberia (LMI) durant l'any 2014.
En aquest cas, la detecció ràpida d'aquesta incidència va evitar que els problemes en el sistema fossin molt més greus —incloent-hi que l'antena quedés inservible—.
El mètode, que es basa en la posició del sol —del qual se'n coneix la localització al cel i la freqüència d'emissió—, funciona a partir de la detecció que fa el radar de les seves emissions.
L'aplicació detecta i caracteritza les interferències solars identificades dins els volums radar.
Aquesta tècnica es basa en els desenvolupaments previs realitzats pels serveis meteorològics d'Holanda (KNMI) i Finlàndia (FMI), i actualment ja està en funcionament en altres països d'arreu d'Europa.
Tanmateix, el reconeixement del treball presentat per l'SMC ha estat possible gràcies a les diverses millores implementades, les quals permeten disposar de més informació, i de més qualitat, en relació amb el funcionament del sistema radar, tant pel que fa a l'apuntament de l'antena com a la potència d'emissió del radar —elements clau dins la qualitat de les dades proporcionades—.
A la figura següent es mostra la detecció d'una interferència solar —marcada per la fletxa vermella— a la imatge del radar de Puig d'Arques (PDA), el dia 16 de juny del 2013 a les 19.03 h UTC, i per a l'elevació d'1,3° (posta de sol).
Les interferències solars es caracteritzen per ocupar de forma gairebé contínua tota una direcció de la circumferència radar i la metodologia és capaç d'identificar-les, caracteritzar-les i separar-les d'altres tipus d'interferències, com ara les procedents de sistemes de comunicacions per microones tipus WiMAX.
El passat dimecres, dia 17, Lluís Jofre Roca, director general d'Universitats, va obrir la jornada «Què s'hauria de millorar en la formació dels doctors?», organitzada per l'Agència per a la Qualitat del Sistema Universitari de Catalunya.
Enguany ha tingut lloc la tercera edició de l'enquesta a les persones graduades de doctorat de les universitats catalanes per veure quina ha estat la seva inserció laboral i la seva evolució en l'àmbit laboral.
Un cop analitzades les dades es va creure oportú fer una trobada amb els principals responsables de la formació dels doctorats per tal de plantejar possibles línies d'actuació que ajudin a millorar-ne els programes.
En la jornada es va parlar de com millorar la qualitat i la satisfacció de la formació dels programes de doctorats, la seva internacionalització o l'ocupació dels doctors.
Durant l'acte es va presentar la Guia de seguiment dels programes de doctorat com a eina per a la millora de la formació.
A la taula rodona van assistir, entre d'altres, Antonio Huerta, director acadèmic del Pla de Doctorats Industrials, i Maria Salamero, directora d'Aqualogy Coneixement (Grup AGBAR), empresa que participa en sis projectes de doctorats industrials.
Huerta: «Hem de formar els doctorands perquè siguin atractius per a les empreses».
També va destacar que els havíem de formar de manera diferent a l'actual i fer que s'incorporin a l'entorn social.
Maria Salamero va explicar que, segons el seu punt de vista, «els doctorats industrials permeten generar nou coneixement, ampliar l'ecosistema d'innovació de l'empresa i accedir a un planter de talent preparat».